Roberto Traversini

De Roberto Traversini, gebuer den 3. Januar 1963 zu Cantiano (Italien), ass e lëtzebuergesche Politiker (déi gréng). Vu Beruff ass hie Gemengebeamten.

Theemen
Dem Roberto Traversini seng Politik konzentréiert sech virun allem op d'Ëmwelt, d'Jugend an de Logement. Nach ier hien an d'Politik gaangen ass hat hie schonn eng sozial Oder. Sou war hie Matgrënner vum CIGL (centre d'initiative et de gestion locale) Déifferdeng, vun deem en och vun 2011 bis September 2019 President war"Interview mit Herrn Roberto Traversini, Präsident des CIGL Differdange." 30/08/11 op cigl.lu., wéi och vum Jugendtreff SABA Déifferdeng oder vun der Entente des gestionnaires des maisons jeunesQui est Roberto Traversini wort.lu.

Gemengepolitik
No de Gemengewalen 2005 koum de Roberto Traversini an den Déifferdenger Gemengerot, fir ee Joer drop éischte Schäffen ze ginn. Am Januar 2014 huet hien dunn de Claude Meisch (DP), dee Minister gouf, als Buergermeeschter ersat"Roberto Traversini neie Buergermeeschter zu Déifferdeng" rtl.lu, 14.01.2014, 10:00.. Bei de Gemengerotswalen 2017 krut hien iwwer 5000 Stëmmen, a seng Partei ass vun 3 op 7 Sëtz geklommen. Et koum zu enger Koalitioun mat der CSV. Den 20. September 2019 ass hien, wéinst Irregularitéite bei Aarbechten un enger Immobilie a sengem Besëtz, wéi och ronderëm där hir Ëmklasséierung am PAG, zeréckgetrueden"Roberto Traversini tritt zurück." wort.Lu, 20-09-2019..

Landespolitik
De Roberto Traversini ass no de virgezunne Chamberwale vum 20. Oktober 2013 als Kandidat am Walbezierk Süden an d'Chamber 'nogerëtscht', nodeem de Félix Braz Minister gouf. Sou gouf hien den éischte Lëtzebuerger Parlamentarier deen am Ausland vun auslänneschen Eltere gebuer assBiographie Paperjam.lu. Bei de Chamberwale vum 14. Oktober 2018 gouf hien an d'Chamber erëmgewieltelections.lu. Hie war Vizepresident vun der Commission des pétitions an der ChamberFiche op chd.lu.

Am Oktober 2019 ass hien am Kader vun der sougenannter Gaardenhaischenaffär vu sengem Posten zeréckgetrueden. D'Semiray Ahmedova ass fir hien an d'Chamber nogeréckelt"Traversini trëtt als Deputéierten zeréck, Ahmedova soll noréckelen." rtl.lu, 02-10-2019..

 Um Spaweck 

Kategorie:Lëtzebuergesch Deputéiert
Kategorie:Lëtzebuergesch Buergermeeschteren
Kategorie:Gebuer 1963
Kategorie:Gemengebeamten zu Lëtzebuerg
Kategorie:Buergermeeschtere vun Déifferdeng